Оснивачи опозиционог "Савеза за Србију" вечерас су у Шабачком позоришту у разговору с грађанима представили 30 тачака свог програма уз поруку да је неопходно реализовање свих да би Србија постала нормална и уређена држава. Градоначелник Шапца Небојша Зеленовић рекао је да се у том граду грађани на референдумима изјашњавају о томе како ће бити потрошен новац који су дали кроз порезе, истичући да је то начин да људи поврате веру у то да заједно са својим суграђанима могу постићи важне ствари, што је један од циљева Савеза. Бивши градоначелник Београда Драган Ђилас рекао је да су се у Савезу окупили људи који су "сви могли да буду Горан Весић и нуђено им је да приђу СНС-у", али су одбили јер им је јасно да Србија под напредњачком влашћу назадује и да то треба да се промени. "Зато смо се окупили, а не зато што хоћемо да сменимо Вучића. Ми хоћемо да мењамо Србију свесни да се и ми сами морамо мењати", рекао је Ђилас упитан зашто је инсистирао на уједињавању опозиције. Говорећи о ставу Савеза о питању Косова и Метохије, лидер Народне странке Вук Јеремић рекао је да би Србија саглашавањем са чланством Косова у УН де факто признала самопроглашену независност Косово одричући се трајно не само територије, него и могућности да брине о људима, српским светињама, имовини и природним богатствима. "Залажемо се за наставак дијалога у оквиру Резолуције 1244 Савета безбедности УН. Ово што (председник Србије Александар) Вучић ради није компромис, него капитулација, која само може да охрабри нове претензије према Србији", навео је Јеремић. Упитан како су различите странке попут Левице Србије и покрета Двери успеле да се сложе, председник Левице Србије Борко Стефановић казао је да мора постојати сагласност око битних ствари за нормалан свакодневни живот грађана. Председник покрета Двери Бошко Обрадовић рекао је да се нико не одриче разлика, али да у времену у којем су грађани све сиромашнији, у којем су јефтина радна снага, у којем деца одлазе у иностранство "више није битно ко је левица, ако десница", већ ко жели нормалну Србију. Он је рекао да сви оснивачи Савеза задржавају свој програм и аутономију у деловању, али да је Србији "потребна нова политичка сцена" и да од тренутка формирања Савеза она то постаје. На питање о ставу Савеза о уласку Србије у ЕУ, лидер Демократске странке Зоран Лутовац рекао је да је циљ Савеза да Србију учини државом владавине права, слободе медија и независног судства, и да ће тада бити знатно ближе ЕУ у вредносном и институционалном смислу, за шта се и ДС залаже. Председник Иницијативног одбора Здраве Србије Милан Стаматовић говорио је о децентрализацији и потреби да општине имају већа овлашћења, док је председник Покрета за преокрет Јанко Веселиновић објаснио став Савеза о потреби за стварање услова за фер и поштене изборе и да се Савез "мора изборити да буде представљен у програмима РТС-а и РТВ-а". Поводом коментара грађана да све делује лепо када се изговори, али да је најважније питање како људи живе и у којим условима раде, председник Удружених синдиката Србије "Слога" Жељко Веселиновић је рекао да се Савез управо тиме и бави и да је једна од тачака и доношење новог Закона о раду. Група провокатора из СНС-а звиждуцима дочекала чланове Савеза за Србију и добацивала им "Шиптари, Шиптари" и "Издали сте Косово" Група провокатора из СНС дочекала у Шапцу дочела окупљене чланове Савеза за Србију. Провокатори су окупљенима добацивали „Шиптари, Шиптари, издали сте Косово“ U Šapcu nas je dočekala ekipa SNS-ovaca sa radnom obavezom da viču: “ŠIPTARI, ŠIPTARI IZDALI STE KOSOVO...”. Pitam se ima li granicu bolesni um koji ovako širi mržnju i naredjuje “spontane” napade kako bi prikrio sopstvene odluke? — Dragan Djilas (@DraganDjilas) August 1, 2018 Драган Ђилас се запитао колико болестан мора да буде ум који на тај начин шири мржњу и наређује „спонтане“ нападе како би прикрио своје одлуке. Prvi razgovor sa gradjanima @SavezZaSRB u nastajanju.



Grupa batinaša i provokatora je branila da se udje u Šabačko pozorište,

ali sala puna kao oko i puno ljudi ispred. pic.twitter.com/FymxcGDTLD — Nikola Jovanovic (@Nik_Jov) August 1, 2018 Šapčane je danas bilo sramota šačice plaćenih/ucenjenih koji su došli da viču na lidere Saveza za Srbiju.



Pogledajte video.

Podelite video.



Ovo je prvi korak ka oslobođenju Srbije!#SavezZaSrbiju #Narodnastranka pic.twitter.com/BmtuqQuIjw — Narodna stranka (@StrankaNarodna) August 1, 2018 Ђорђе Вукадиновић: Ово у Шапцу није шала, већ лице фашизма и дестиловано зло На данашњи режирани инцидент провокатора СНС-а у Шапцу осврнуо се и народни посланик и главни уредник Нове српске политичке мисли Ђорђе Вукадиновић на Твитеру: У другим околностима се не бих освртао на овај "антиполитички" и анти-опозициони хејт, који је доста популаран на твитеру, а и није сасвим без разлога. Али, верујте, ружно је ово пљуцкање са дистанце по људима који управо вечерас у Шапцу пролазе кроз неку врсту фашистичког линча. https://t.co/Gy3gi4gdih — Ђорђе Вукадиновић (@djordjenspm) August 1, 2018 Кажем то јер ми се на основу летимичног погледа чини да нисте лоши момци. На страну што ја себе заиста не доживљавам као "политичара", и исто имам гомилу замерки на "опозицију". Али ово у Шапцу није шала, већ дестиловано зло. Ово је лице фашизма. Ко то неће да види, саучесник је — Ђорђе Вукадиновић (@djordjenspm) August 1, 2018 Још једном: Ово није шала, грешка или изоловани инцидент. Ово је организовано режимско шиканирање опозиције. Политичко, психичко и физичко насиље, споља подржано - или бар толерисано - зарад "вишег интереса". Разбијање скупова пол. противника је део класичне дефиниције фашизма. https://t.co/kzbfLTtI4y — Ђорђе Вукадиновић (@djordjenspm) August 1, 2018 (НСПМ, Агенције)